Око 800. године п. н. е. долази до досељавања народа на Апенинском полуострву. У периоду између 8. и 6. века п. н. е. долази до формирања грчких колонија на југу Италије. У 4. веку п. н. е. доселили су се Келти. Од старих народа Италије најпознатији су Лигури. Лигури су насељавали обалу Тиренског мора, од ушћа Арна до Роне.. На североистоку Полуострва живели су Венети. Према легенди коју је сачувао Тит Ливије, Венети су Тројанци и Пафлагонци који су се након пада Троје доселили на ушће реке По Најбројнија група били су Италици. Они су се делили у две скупине: Латино-Фалиске и Оско-Умбре. Од илирских племена Италију су насељавали Месапи, Салентини, Јапиги и Пеуцети